Teemu Muurimäki

Teemu Muurimäki (s. 1974) on suomalainen muotisuunnittelija. Muurimäki tunnetaan erityisesti uniikeista ilta- ja hääpuvuistaan, joita hän on suunnitellut vuodesta 2001 lähtien muun muassa Linnan juhliin.

 Elämä ja ura 
Porissa lapsuutensa viettänyt Muurimäki kirjoitti ylioppilaaksi Savonlinnan taidelukiosta vuonna 1993 ja valmistui vaatesuunnittelijaksi (taiteen maisteri) Taideteollisesta korkeakoulusta (nykyinen Aalto-yliopisto) vuonna 2001. Valmistumisensa jälkeen hän on työskennellyt muotisuunnittelijana Euroopan toiseksi suurimmalla hääpukuvalmistajalla Cymbeline Paris Pariisissa, italialaisilla huippumuotitaloilla Dolce & Gabbana, Bottega Veneta ja Giorgio ArmaniMuotitalojen huipulta löytyy monta suomalaista Yle. 25.5.2012 Milanossa sekä australialaisella muotitalolla Carla Zampatti Sydneyssä suunnitellen Bianca Spender -mallistoa.

Palattuaan Suomeen 2012 Muurimäki suunnitteli neljä vuotta Marimekolle. Hänen käsialaansa on mm. Unikko-iltapukumallisto, joka juhlisti 50 vuotta täyttävää ikonista Unikko-kuosia. Keväällä 2015 Muurimäki lanseerasi oman toiminnallisiin merinovillatuotteisiin erikoistuneen Formal Friday -miestenvaatemerkinHuippusuunnittelija Teemu Muurimäeltä uusi aluevaltaus  Design Forum Finland. 12.3.2015. Hän myös suunnitteli tuotteistuksen SuomiAreena-tapahtumaan  kesällä 2017 ja shakki-aiheisen korumalliston designtalo Aarikalle 2018. Muurimäki työskenteli suomalaisen miestenpukuvalmistaja Turon pääsuunnittelijana kesäkuusta 2018 koronaviruspandemian vaikeuttamaan kesään 2020 saakka.

Muodin ohella Muurimäki on suunnitellut myös esiintymisasuja sekä teatteri- ja nykytanssipuvustuksia. Taitoluistelija Kiira Korpi kilpaili vuosia hänen suunnittelemissaan puvuissa. Muurimäki suunnitteli ensimmäisen nykytanssipuvustuksensa Tero Saarinen Companylle teokseen Morphed Suomen Kansallisoopperan päänäyttämölle 2014. Hän on suunnitellut puvut myös Tero Saarisen ja Kimmo Pohjosen duettoon Breath, joka sai ensi-iltansa Quebecissä Kanadassa 2018, sekä Skånes Dansteaterin ja Tero Saarinen Companyn yhteistuotantoon Transit Malmön oopperataloon Ruotsiin 2020. Muurimäen käsialaa on myös koreografien Minna Tervamäen ja Ima Iduozeen ja multimediataiteilija Marita Liulian tanssiteokseen Swan Song Aleksanterin teatteriin 2014 suunnitellut puvut. 

Muurimäki debytoi musikaalipukusuunnittelijana Maria Sidin ohjaamassa Svenska Teaternin menestysmusikaalissa Chess på Svenska 2018. Hänen ensimmäinen oopperapukusuunnittelunsa nähtiin Savonlinnan oopperajuhlien kesän 2019 uutuusteoksessa, komediallisessa oopperassa Sevillan parturi, jonka ohjasi Kari Heiskanen. Sittemmin Muurimäen suunnittelemia puvustuksia ovat Queenin musiikkiin perustuva, Maria Sidin ohjaama We Will Rock Youhttps://www.wewillrockyou.fi/taiteellinen-ryhma/teemu-muurimaki/ Helsingin Jäähallissa 2021, Markus Virran ohjaama, Pulitzer-palkittu Next to Normalhttps://svenskateatern.fi/fi/ohjelmisto/next-to-normal/ Svenska Teaternissa 2021, Marco Bjurströmin ja Peter Pihlströmin ohjaama klassikko Greasehttps://greasemusikaali.fi/tekijat Messukeskuksen Amfi-teatterissa 2023 sekä Tuomas Kantelisen kantateos, arvostelumenestys Joulu on Bling! Pukit pulassa Opera Boxlle 2023.

Vuodesta 2020 Teemu Muurimäki on työskennellyt osana Uuden Musiikin Kilpailun pukutiimiähttps://fafi.fi/tasta-puhutaan-nyt/umkn-asuihin-panostetaan-poikkeuksellisen-paljon-tana-vuonna-lavalla-nahtiin-kynsilakalla-varjattyja-nappeja-swarovskin-strasseja-syntista-nahkaa-ja-metallinhohtoa/ ja on suunnitellut esiintymisasujahttps://yle.fi/a/74-20023561 mm. Suomen euroviisuedustajille The Rasmuksellehttps://www.iltalehti.fi/viihdeuutiset/a/3fee20c8-1426-4e93-b447-1b12bf7b51b8 ja Käärijälle yhdessä pukusuunnittelija Elina Larion ja stylisti Vesa Silverin kanssa ja Windows95manille yhdessä Elina Larion kanssa. Viisuhistoriaa toisella sijallaan tehneen Käärijän menestys yltyi mediailmiöksi, joka villitsi suomalaiset askartelemaan versioita vihreästä bolerosta. Muurimäki oli jälleen osa voitokasta tiimiä, kun Itävallan Johannes Pietschin Wasted Love voitti Eurovision laulukilpailun Sveitsin Baselissa toukokuussa 2025 Muurimäen suunnittelemassa asussa  .

Myös a cappella -yhtye Fork sekä useat esiintyvät artistit, kuten Olavi Uusivirta, Iiro Rantala, Maria Ylipää, Mari Palo, Elastinen, Nina Tapiohttps://www.hs.fi/kulttuuri/art-2000008455710.html, Katri Helena, Kaija Koo, Jenni Vartiainenhttps://www.iltalehti.fi/viihdeuutiset/a/18f68ef6-43a3-4605-85d7-801fd9c1b566, Maija Vilkkumaa, Ellinoora, Anna Puu, Paula Vesala, Joel Herttua ja Besshttps://www.seiska.fi/Kotimaa/Tassa-ovat-Emma-gaalan-erikoisimmat-asut-Isac-Elliotin-puku-naytti-sulavan-Pehmoainon sekä juontajat Maria Ylipää (Jussi-gaala 2016), Jaana Pelkonen (Eurovision laulukilpailu 2007https://www.is.fi/euroviisut/art-2000000229878.html, Kultainen Venla 2021, Bumtsibum 2021) ja Anna-Maija Tuokko (Jussi-gaala 2019–2022) ovat esiintyneet Muurimäen suunnittelemissa puvuissa. 

Erityisesti Muurimäki tunnetaan suunnittelemistaan uniikki-iltapuvuistahttps://yle.fi/a/3-8500347, joita on nähty Linnan juhlissa yli kahden vuosikymmenen ajan sekä erilaisissa palkintogaaloissa, mukaan lukien Oscar-gaalassa Kirsikka Saarella 2014https://www.is.fi/tv-ja-elokuvat/art-2000000724205.html, Golden Globe -gaalassa Laura Birnillä 2019https://www.seiska.fi/Uutiset/Laura-Birn-saapui-Jussi-Gaalan-takahuoneeseen-uudessa-hiustyylissa-En-ole-paattanyt-naista, Cannesin elokuvajuhlilla Krista Kososella 2019https://mesta.net/upea-krista-kosonen-sateili-cannesissa/, Sophia Heikkilällä 2019 ja Seidi Haarlalla 2022https://www.gloria.fi/artikkeli/ihmiset/hytti-nro-6-elokuvan-tahti-seidi-haarla-pukeutuu-niin-kirppariloytoihin-kuin sekä lukuisissa juhla- ja palkintogaaloissa Anna-Maija Tuokollahttps://www.mtvuutiset.fi/artikkeli/anna-maija-tuokko-upeana-pitsiunelmassa-katso-kuva/3043488#gs.vsx249https://www.seiska.fi/Kotimaa/Oho-Anna-Maija-Tuokolla-100-000-euron-koru-kuva/1185215https://www.is.fi/linnanjuhlat/art-2000000845921.html. Linnan juhlien puvuista muistetaan erityisesti Vanessa Kurrin vaaleanpunainen puku 2002, Anna Puun futuristinen metallikorsettipukuhttps://www.hs.fi/kotimaa/art-2000005923792.html 2018, Jaana Pelkosen lukuisat iltapuvuthttps://www.voice.fi/muoti-ja-kauneus/a-187287https://anna.fi/lifestyle/muoti/jaana-pelkosen-itsenaisyyspaivan-asu-nahtiin-15-vuotta-sitten-euroviisuissa-vertaa-kuvia-linnan-juhlista-ja-viisulavalta 2007–2022 ja keskustelua miesten juhlapukeutumisesta herättänythttps://www.iltalehti.fi/muoti/a/d754b994-8da9-4e58-a602-55f30e16baeahttps://www.ts.fi/uutiset/5843901 balettitanssija Atte Kilpiselle suunniteltu pinkki frakki 2022https://www.aamulehti.fi/uutiset/art-2000009251622.html.

Teemu Muurimäen 25-vuotista suunnittelijauraa juhlistava pukunäyttely Quarto di Secolo -neljännesvuosisata uniikkipukuja avautui Satakunnan Museossa Porissa 26.4.2025.

Lähteet

Aiheesta muualla
 Muurimäen haastattelu Yle Areenassa
Elle kohtaa: Teemu Muurimäki

Luokka:Suomalaiset muotisuunnittelijat
Luokka:Vuonna 1974 syntyneet
Luokka:Elävät henkilöt